Diari Oficial de la Generalitat Valenciana


Sumari del DOGV 4381, del 19-11-2002 (2002/12506)

ORDE de 6 de novembre de 2002, de la Conselleria de Benestar Social, per la qual es convoca el IV Premi Literari de Narrativa per a Dones.
------------------------------------------------------------------------------------------------------------------------------------------

### Dades del document

Número de DOGV
:   4381

Data del DOGV
:   19-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12876


Data del document
:   06-11-2002

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * dona
    * distinció honorífica

ORDE de 6 de novembre de 2002, de la Conselleria de Benestar Social, per la qual es convoca el IV Premi Literari de Narrativa per a Dones. [2002/12739]
  
La Direcció General de la Dona és l'òrgan directiu de la Conselleria de Benestar Social, a qui li correspon, segons Decret 138/2000, de 12 de setembre del Govern Valencià, modificat pel Decret 212/2001, de 18 de desembre, pel qual s'aprova el Reglament Orgànic i Funcional de la Conselleria de Benestar Social, entre altres funcions les d'elaborar, de promoure i d'executar les mesures per a fer efectiu el principi d'igualtat de l'home i de la dona en tots els àmbits de la vida política, econòmica, cultural, social i laboral de la Comunitat Valenciana.
  
A fi de promoure i incentivar el paper de la dona en la societat i, tenint en compte la històrica consideració cultural i social que ha situat el gènere femení en clar desavantatge, sobretot pel que fa a les seues oportunitats educacionals i laborals, a proposta de la Direcció General de la Dona s'inclouen en la seua programació anual una sèrie d'activitats, tot destacant entre elles un concurs de narrativa per a fomentar la seua creativitat literària i donar-li una via d'expressió, dirigida a dones residents a la Comunitat Valenciana, i perquè s'acomplisca esta finalitat:
  
ORDENE
  
Article 1. Convocatòria
  
Es convoca el IV Premi de Concurs de Narrativa i s'aproven les bases per les quals es regirà la convocatòria, que es troben com a annex I.
  
Article 2. Presentació de sol·licituds
  
El termini de presentació de sol·licituds començarà a partir de l'endemà de la publicació de la present convocatòria en el Diari Oficial de la Generalitat Valenciana i finalitzarà el 28 de febrer de 2003.
  
Article 3. Finançament
  
La present convocatòria està condicionada a l'existència en els pressupostos econòmics de l'any 2003, de crèdit adequat i suficient per a això, tot havent de publicar-se en el Diari Oficial de la Generalitat Valenciana amb esta finalitat, la Resolució de la Conselleria de Benestar Social en què es determinen les línies pressupostàries i la quantia globar màxima que servisca de suport a este.
  
Els premis comptaran amb una dotació econòmica de 3.200 euros, d'acord amb la distribució següent: un primer premi de 2.000 euros i dos accèssits de 600 euros, d'ells un necessàriament per a una obra d'una autora que pertanya a una associació de dones.
  
A més, es podran concedir mencions honorífiques, sense dotació econòmica, si la qualitat dels treballs presentats i no premiats ho meresqueren, a parer, o consideració del jurat.
  
El jurat podrà declarar desert el premi o alguns dels premis, en cas que n'haguera diversos.
  
DISPOSICION FINAL
  
Única
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
D'acord amb allò establit en els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu, i els articles 10,14 i 46 de la Llei 29/1998, de 13 de juliol Reguladora de la Jurisdicció Contenciosa Administrativa, la present Orde que esgota la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant els òrgans que s'indiquen tot seguit:
  
El recurs de reposició haurà d'interposar-se davant el conseller de Benestar Social en el termini d'un mes comptador des de l'endemà de la seua publicació.
  
El recurs contenciós administratiu s'haurà de presentar davant el Tribunal Superior de Justícia de la Comunitat Valenciana en el termini de dos mesos des de l'endemà de la seua publicació.
  
València, 6 de novembre de 2002
  
El conseller de Benestar Social
  
RAFAEL BLASCO CASTANY
  
ANNEX I
  
Bases
  
1.Objecte
  
És objecte de la present Orde la convocatòria del IV Premi del Concurs de Narrativa i s'aproven les bases per les quals es regirà la convocatòria, que es troba com a annex I.
  
2.Participants
  
Podrà participar en este concurs qualsevol dona major d'edat i resident a la Comunitat Valenciana, tot podent presentar fins a obres en valencià o castellà, indistintament. Les obres hauran de ser rigorosament originals i inèdites en tota la seua extensió.
  
3. Condicions tècniques de les obres
  
El tema serà lliure, no excedirà de 12 folis ni serà inferior a 4, mecanografiats a doble espai en DIN A4, tot valorant-se no obstant això, a més de la qualitat de l'obra, la utilització d'un llenguatge no sexista i de trencament amb els estereotips masculins i femenins tradicionals.
  
4. Presentació d'originals
  
Els treballs s'entregaran en sobre gran i tancat, sense firmar ni senyal que especifique la seua procedència, llevat de la indicació de ser membre d'una associació de dones si és el cas, tot figurant únicament en el seu exterior el títol de l'obra. S'haurà d'incloure original i 4 còpies. Així mateix, s'entregarà dins d'este sobre un altre de menor mida en què constaran les dades personals de l'autor, l'adreça i el telèfon, una fotocòpia del DNI. En cas de pertànyer a una associació de dones l'haurà d'acreditar documentalment en presentar els treballs.
  
Les obres han de mancar de qualsevol detall que puga permetre identificar el seu autor i aniran acompanyades del butlletí triple d'inscripció, el model del qual figura en l'annex II.
  
5. Termini de presentació
  
Començarà l'endemà de la seua publicació en el DOGV, i finalitzarà el 28 de febrer de 2003, tot podent realitzar-se per correu o personalment en qualsevol de les tres seus de la Direcció General de la Dona (c/ Salamanca, 68, 1r, 46242 de València, c/ Garcia Andreu, 12, 03502 d'Alacant i c/Ensenyament, 10, 12825 de Castelló) o en qualsevol dels llocs que amb caràcter general reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
6. Resolució del concurs
  
D'acord amb la Resolució de 30 de gener de 2001, del conseller de Benestar Social, sobre delegació de l'exercici de competències en determinats òrgans de la Conselleria, la competència per a resoldre la present convocatòria correspon a la directora general de la Dona per delegació del conseller de Benestar Social, amb el veredicte vinculant del jurat, una vegada examinats els treballs presentats.
  
El jurat serà nomenat i presidit per la directora general de la Dona, i estarà format a més de la presidenta, per cinc membres elegits entre el personal de reconegut prestigi en el món cultural i social.
  
El jurat podrà proposar que es deixe desert qualsevol dels premis, no podent recaure en la mateixa persona més d'un premi.
  
La no resolució dins del termini de les sol·licituds produirà l'efecte desestimatori d'estes.
  
La participació en el concurs suposa la plena acceptació de les bases.
  
7. Premis
  
Es concedirà un primer premi de 2000 euros i dos accèssits de 600 euros, un necessàriament per a una obra d'una autora que pertanya a una associació de dones. L'import del premi estarà subjecte a la retenció del Impost sobre la renda de les persones físiques que marca la llei.
  
El lliurament del Premi del Concurs de Narrativa tindrà lloc en el marc de la XXXIV Fira del Llibre que tindrà lloc a València, en un acte públic que organitzarà la Direcció General de la Dona, amb presència dels membres del jurat i de l'autora guardonada.
  
8. Drets sobre les obres
  
Els treballs premiats seran cedits pels seus autors a la Direcció General de la Dona, qui es reserva el dret de divulgar-los o difondre'ls públicament i reproduir-los, dins de l'any següent a la decisió, sense que per això els autors, a qui se'ls reconeix la propietat de les seues obres, meriten cap dret.
  
9. Obligacions dels beneficiaris
  
a)D'acord amb allò disposat en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament dels premis, abans del seu atorgament, que estan al corrent de les seues obligacions tributàries i davant de la Seguretat Social, segons Orde de 30 de maig de 1996, de la Conselleria d'Economia i Hisenda.
  
b) Cedir l'obra mitjançant document escrit, a la Direcció General de la Dona, tot autoritzant a l'esmentada Direcció General per temps il·limitat i en qualsevol àmbit territorial, per a l'exercici dels drets de reproducció i de distribució d'este.
  
10. Acceptació de les bases
  
El fet de prendre part en este concurs significa l'acceptació d'estes bases.
  
ANNEX II
  
4T CONCURS LITERARI DE NARRATIVA
  
PER A DONES
  
Núm. Registre\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Títol de l'obra\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Extensió\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
?????????????????...-?...
  
Núm Registre\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Autora\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
CP\_\_\_\_\_\_\_\_\_ Població\_\_\_\_\_\_\_\_\_\_\_\_\_\_\_\_\_\_\_\_\_\_
  
Tel\_\_\_\_\_\_\_\_\_\_\_\_\_ DNI\_\_\_\_\_\_\_\_\_\_\_\_\_\_\_\_\_\_\_\_\_\_
  
Títol de l'obra\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Extensió\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
?????????????????????.
  
Núm Registre\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Autora\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
CP\_\_\_\_\_\_\_\_\_ Població\_\_\_\_\_\_\_\_\_\_\_\_\_\_\_\_\_\_\_\_\_\_
  
Tel\_\_\_\_\_\_\_\_\_\_\_\_\_ DNI\_\_\_\_\_\_\_\_\_\_\_\_\_\_\_\_\_\_\_\_\_\_
  
Títol de l'obra\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Extensió\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
?????????????????????.
  
V. ALTRES ANUNCIS
  
a) ORDENAMENT DEL TERRITORI I URBANISME
  
1. Tràmits de procediments dels plans
  
Ajuntament de Cheste